text: AC Horsens i første nedrykningsslag
  12 maj 2017 kl. 11.03
  AC Horsens og Viborg mødes fredag aften i den den første play off-kamp om at undgå nedrykning fra superligaen.
  AC Horsens spiller den første playoff-kamp mod Viborg FF i aften med kampstart kl. 18.
  ”De gule” kommer til Viborg med et glimrende rygstød med en rigtig god præstation og en 2-1 sejr over Randers FC på CASA Arena Horsens i mandags.
  Sejren blev grundlagt efter to standardsituationer, og manager Bo Henriksen glæder sig over, at pilen peger opad for det gule mandskab.
  - Vi leverede en rigtig god indsats mod OB i Odense, og vi vandt fortjent med 2-1 over Randers FC runden efter, så humøret er højt, og vi har en stor tro på egne evner. Vi afgjorde kampen mod Randers FC på to dødbolde, og det er selvfølgelig et af de våben, vi også tager med til Viborg, siger Bo Henriksen.
  Sådan afgøres nedrykningen ffra superligaen
  Horsens, Esbjerg, AGF og Viborg spiller om de fire nederste placeringer og for at undgå nedrykning.AGF møder Esbjerg, og Horsens spiller mod Viborg i de første dobbeltopgør.De to samlede tabere skal ud i et dobbeltopgør om 13.- og 14.-pladsen. Taberen her rykker direkte ned i 1. division, mens vinderen, nummer 13, møder nummer to fra 1. division i et dobbeltopgør om en plads i superligaen.Vinderne af de to første playoffkampe om nedrykning mødes i et dobbeltopgør om placeringer som nummer 11 og 12.Nummer 11 overlever i superligaen, mens nummer 12 skal møde nummer tre fra 1. division i et dobbeltopgør om en plads i superligaen.
  
  